KM- јавни документ

|  |  |  |  |
| --- | --- | --- | --- |
| **ЗАМЕНИЦИ МИНИСТАРА** | Препоруке | **CM/Rec(2018)7** | 4 Јул 2018 |

|  |
| --- |
|  |

|  |
| --- |
| **Препорука ЦМ/Рец(2018)7 Комитета министара државама чланицама о смерницама за поштовање, заштиту и остваривање права детета у дигиталном окружењу***(Усвојена на Комитету министара 4. јула 2018. године на 1321. седници заменика министара)* |

***Преамбула***

Комитет министара, у складу са одредбама члана 15.б. Статута Савета Европе,

С обзиром на то да је циљ Савета Европе постизање већег јединства између чланица у сврху заштите и подстицања идеала и начела који чине њихову заједничку баштину, између осталог, подстицањем заједничких мера политике и стандарда;

Поново потврђујући решеност држава чланица да се постарају да свако дете ужива сва људска права утврђена у Конвенцији Уједињених нација о правима детета, Конвенцији о заштити људских права и основних слобода (ЕТС бр. 5), и протоколима уз те конвенције, и да та права треба у потпуности поштовати, штити и остваривати, са развојем технологије;

Имајући у виду обавезе преузете у складу са другим релевантним међународним и европским конвенцијама, као што су Европска социјална повеља (ЕТС бр. 163), Конвенција за заштиту појединаца у погледу аутоматске обраде податка о личности (ЕТС бр. 108), Конвенцију о високотехнолошком криминалу (ЕТС бр. 185) и Додатни протокол уз Конвенцију који се односи на инкриминацију радње расистичке и ксенофобичне природе учињених преко рачунарских система (ЕТС бр. 189), Конвенција Савета Европе о борби против трговине људима (ЦЕТС бр. 197), Конвенција Савета Европе о заштити деце од сексуалног искоришћавања и сексуалног злостављања (ЦЕТС бр. 201), Конвенција Савета Европе о спречавању и борби против насиља над женама и насиља у породици (ЦЕТС бр. 210) и узимајући у обзир препоруке, резолуције и декларације Комитета министара и Парламентарне скупштине Савета Европе у овој области;

Увиђајући да је дигитално окружење сложено и подложно брзом развоју, и да преобликује дечје животе на много начина, што ствара могућности за у прилог њихове добробити и уживања људских права и за довођење истог у ризик;

Свесни да су информационо-комуникационе технологије (ИКТ) важан алат у дечјим животима за образовање, дружење, изражавање и инклузију, а да се истовремено њиховом употребом могу створити ризици, укључујући насиље, искоришћавање и злостављање;

Имајући на уму Стратегију Савета Европе о правима детета (2016-2021), којом су права детета у дигиталном окружењу утврђена за једну од приоритетних области, и Стратегију Савета Европе о управљању интернетом (2016-2019), према којој интернет треба да буде безбедно, сигурно, отворено и повољно окружење за све, укључујући децу, без разлике;

Увиђајући да деца имају право да добију подршку и смернице у откривању и употреби дигиталног окружења, уз поштовање права и достојанства деце и осталих;

Одлучни да ефективно допринесемо старању да се доносе доследне мере политике, уз учешће деце, у којима се у обзир узима повезаност могућности и ризика у дигиталном окружењу и потреба за старањем да се уведу одговарајуће мере тако да се права детета поштују, штите и остварују;

Наглашавајући да је првенствена одговорност чланица да поштују, штите и остварују права детета, и поново потврђујући права, улогу и обавезу родитеља и старатеља да обезбеде да деца, на начин усклађен са најбољим интересима и развојним капацитетима детета, добију одговарајући правац и смернице за остваривање својих права;

Увиђајући да су комерцијална предузећа обавезна да поштују људска права, укључујући права детета, као што је потврђено у Препоруци [CM/Rec(2016)3](https://search.coe.int/cm/Pages/result_details.aspx?Reference=CM/Rec(2016)3) Комитета министара за државе чланице о људским правима и пословању, Општи коментар бр. 16 (2013.) Комитета Уједињених нација за права детета о обавезама чланица у погледу утицаја пословног сектора на дечја права, Основна начела Уједињених нација о пословању и људским правима (2011.), Смернице Савета Европе за сарадњу органа реда и мира и пружалаца услуге интернета у борби против високотехнолошког криминала (2008), Смернице о људским правима за пружаоце услуге интернета (Савет Европе и ЕуроИСПА[[1]](#footnote-1)) (2008.) и Смернице о људским првима за пружаоце видео игара на интернету (Савет Европе и ИСФЕ[[2]](#footnote-2)) (2008.), и дечја права и начела пословања (2012.) чији су аутори УНИЦЕФ, Глобални компакт УН и НВО *Спасимо децу*;

Увиђајући да политике у овој области морају представљати комбинацију мера из јавног и приватног сектора, законодавних и добровољних, да све релевантне главне заинтересоване стране деле одговорност за обезбеђивање права детета у дигиталном окружењу, и да је неопходно да делују у координацији;

Имајући у обзир ставове и мишљења деце која су консултована у државама чланицама Савета Европе;

Увиђајући потребу за утврђивањем смерница које ће чланицама и осталим релевантним главним заинтересованим странама помоћи у напорима да усвоје целовит, стратешки приступ у поштовању, заштити и остваривању права детета у дигиталном окружењу, који почива на стандардима утврђеним у Конвенцији УН о правима детета и Савета Европе и сврсисходном учешћу деце,

Препоручује да владе држава чланица:

1. преиспитају своје законодавство, политике и праксу и постарају се да они буду у складу са препорукама, начелима и другим смерницама датим у додатку уз ову препоруку, подстичу њихову примену у свим релевантним областима и уједначеним временским размацима оцењују дејство предузетих мера, уз учешће свих релевантних главних заинтересованих страна;

2. постарају се да се ова препорука, заједно са смерницама у додатку, преведе и дистрибуира што је могуће шире међу надлежним органима и главним заинтересованим странама, укључујући парламент, специјализоване јавне агенције и организације грађанског друштва, као и децу, на начин по мери детета и преко доступних средстава, модалитета и облика комуникације;

3. захтевају од комерцијалних предузећа да испуне своју обавезу да поштују права детета у дигиталном окружењу и да предузму мере за њихову примену, и да комерцијална предузећа охрабре на сарадњу са релевантним главним заинтересованим странама, организацијама грађанског друштва и децом у чланици, уз узимање у обзир релевантних међународних и европских стандарда и смерница;

4. сарађују са Саветом Европе тако што ће формулисати, спроводити и пратити спровођење стратегија и програма који омогућавају поштовање, заштиту и остваривање права детета у дигиталном окружењу, и објављују, редовно, примере стратегија, акционих планова, законодавства и добре праксе који се односе на примену ове препоруке;

5. испитују како се примењују ова препорука и смернице у додатку на седницама Комитета министара и уз учешће релевантних главних заинтересованих страна најмање сваких пет година и, по потреби, у чешћим временским размацима.

*Додатак уз Препоруку* [*CM/Rec(2018)7*](https://search.coe.int/cm/Pages/result_details.aspx?Reference=CM/Rec(2018)7)

**Смернице за поштовање, заштиту и остваривање права детета**

**у дигиталном окружењу**

**1. Циљ и предмет**

У међународним и европским обавезујућим инструментима и стандардима утврђене су обавезе или мерила за државе чланице у циљу поштовања, заштите и остваривања људских права и основних слобода деце у дигиталном окружењу. Сваком детету, као појединачном носиоцу права, треба да буде омогућено да своја људска права и основне слободе остварује и када јесте и када није прикључено на светску мрежу рачунара.

Ове смернице су настале са сврхом да се пружи помоћ релевантним главним заинтересованим странама у успостави права утврђених у међународним и европским конвенцијама и стандардима о људским правима, имајући у виду судску праксу Европског суда за људска права. Смернице су настале у нарочитој тежњи да:

*a.*усмеравајучланице како да формулишу законске прописе, мере политике и остале мере којима се подстиче остваривање читавог спектра права детета у дигиталном окружењу и како да превазиђу читав низ штетних утицаја дигиталног окружења на дечју добробит и уживање људских права;

*b.*подстичучланице да стварају, примењују и прате како се примењује целовит стратешки и координирани приступ, у коме се одражавају начела садржана у овим смерницама;

*c.*се чланице постарају да су комерцијална предузећа и друге релевантне главне заинтересоване стране обавезна да испуњавају своју обавезу поштовања дечјих права у дигиталном окружењу и да подстичу комерцијална предузећа и релевантне главне заинтересоване стране да та права подржавају и подстичу;

*d.*обезбеде усаглашено деловање и сарадњу на нивоу земље и на међународном нивоу у циљу поштовања, заштите и остваривања права детета у дигиталном окружењу.

У овом тексту:

–   „дете “је свако лице млађе од 18 година;

–   „дигитално окружење “обухвата информационо-комуникационе технологије (ИКТ), укључујући интернет, мобилне и са њима повезане технологије и апарате, како и дигиталне мреже, базе података, садржај и услуге.

**2. Основна начела и права**

Начела и права утврђена у наставку треба тумачити тако као да се примењују на све одељке ових смерница.

*2.1. Најбољи интереси детета*

1. У свим мерама које се тичу деце у дигиталном окружењу, најбољи интереси детета су од првенственог значаја. Када врше процену најбољег интереса детета, чланице треба да се на сваки начин потруде да ускладе и кадгод је могуће, помире право детета са другим правима, посебно са правом на слободу изражавања и информисање као и право учешћа.

*2.2. Развојни капацитети детета*

2. Капацитети детета се развијају постепено од рођења до 18 године живота. Штавише, деца појединачно достижу различите нивое зрелости у различитом старосном добу. Чланице и друге релевантне главне заинтересоване стране треба да препознају развојне капацитете деце, укључујући децу са инвалидитетом или у осетљивом положају, и да се постарају да су усвојене мере политике и пракса који одговарају потребама сваког детета у односу на дигитално окружење. То значи и да, на пример, мере политике које су усвојене да би адолесценти могли да остваре своја права могу у значајном мери да се разликују од мера усвојених за млађу децу.

*2.3. Право на недискриминацију*

3. Сва деца уживају права детета без разлике по било ком основу. Сва права треба дати без икакве дискриминације, без обзира на дететов узраст, на расу, боју коже, пол, језик, вероисповест, политичко или друго мишљење, национално, етничко или друштвено порекло, имовинско стање, инвалидитет, рођење[[1]](https://search.coe.int/cm/Pages/result_details.aspx?ObjectId=09000016808b79f7#_ftn1) или други статус детета, родитеља или законских старатеља.

4. С обзиром на то да треба уложити напор у поштовање, заштиту и остваривање права сваког у дигиталном окружењу, могу бити неопходне мере намењене за децу у осетљивом положају, ако се има у виду да дигитално окружење има потенцијал и да повећа осетљивост положаја деце као и да их оснажи, заштити и пружи им подршку.

*2.4. Право на саслушање*

5. Деца имају право да се слободно изражавају по свим питањима која на њих утичу, и њиховом мишљењу треба посветити дужну пажњу у складу са њиховим узрастом и зрелошћу.

6. Чланице и друге релевантне главне заинтересоване стране треба децу да упознају са њиховим правима, укључујући са правима учешћа, на начин да то деца могу да разумеју, и који одговара њиховом степену зрелости и околностима у којима живе. Треба да им дају веће могућности да се изразе уз помоћ ИКТ као допуне непосредног учешћа лицем у лице. Деца треба да буду упозната са механизмима и услугама које им дају одговарајућу подршку, и са поступцима за подношење жалбе, тражења правних лекова и правне заштите у случају да су им права прекршена. Информације о томе треба учинити доступним и њиховим родитељима и старатељима да би они могли да деци пруже подршку у остваривању својих права.

7. Надаље, чланице и друге релевантне главне заинтересоване стране треба активно да заинтересују децу да сврсисходно учествују у изради, примени и оцењивању законских прописа, мера политике, механизама, примера праксе, технологија и финансијских средстава чији је циљ поштовање, заштита и остваривање права детета у дигиталном окружењу.

*2.5. Дужност да се ангажују остале главне заинтересоване стране*

8. У складу са релевантним међународним стандардима, примарна обавеза чланица јесте поштовање, заштита и остваривање права сваког детета у њиховој надлежности и обавезно ангажовање свих релевантних главних заинтересованих страна, посебно просветног система и система дечје заштите, јавних институција и комерцијалних предузећа, главних заинтересованих страна грађанског друштва , као и саме деце и њихових родитеља, законских старатеља и свих других лица која се брину о деци, у циљу ефективног извршења тих обавеза.

9. Concerning the digital environment, each State should apply such measures as may be necessary to require that business enterprises meet their responsibility to respect the rights of the child in all their operations within the State’s jurisdiction, and, as appropriate, in all their operations abroad when domiciled in its jurisdiction. Furthermore, States should encourage and support by other relevant means business enterprises in understanding and respecting the rights of the child.

**3. Оперативна начела и мере за поштовање, заштиту и остваривање права детета у дигиталном окружењу**

*3.1. Приступ дигиталном окружењу*

10. Приступ дигиталном окружењу и његова употреба важни су за остваривање дечјих права и основних слобода, за њихову инклузију, образовање, учешће и одржавање друштвених и породичних веза. Када деца немају приступ дигиталном окружењу или када им је тај приступ ограничен због лоше повезаности, то може да негативно да се одрази на њихову могућност да у потпуности остваре своја људска права.

11. Чланице треба да на одговарајући начин организују обезбеђивање за сву децу одговарајућег, по цени доступног и безбедног приступа апаратима, повезивању на мрежу, услугама и садржају који је нарочито намењен деци. Ако је тако нешто могуће на наменским јавним местима, чланице треба да предузму мере да приступ дигиталном окружењу буде бесплатан.

12. Чланице треба да се постарају да приступ дигиталном окружењу буде обезбеђен за децу у окружењу у којем се деца образују и пружа им се заштита. Треба предузимати посебне мере за децу у осетљивом положају, посебно за децу која живе у алтернативним облицима заштите, децу која су лишена слободе или чији су родитељи лишени слободе, деци у контексту међународних миграција, деци која живе на улици и деци у сеоским срединама. Наиме, чланице треба да захтевају од пружалаца услуга на мрежи да се постарају да им услуге буду доступне за децу са инвалидитетом.

13. Повезивање и приступ апаратима, услугама и садржају треба да се одвија уз примену одговарајућих мера едукације и описмењавања, у које спадају и оне о родним стереотипима и друштвеним нормама које би могле да ограниче деци приступ и употребу технологије.

14. Чланице треба да се постарају да услови који су повезани са употребом неког апарата који може да се повеже на интернет или који се примењују на пружање услуга или садржаја на мрежи буду доступни, праведни, јасни, разумљиви, доступни на језику детета и формулисани јасним језиком по мери детета и према његовом узрасту по потреби.

15. Чланице треба да обезбеде плурализам извора висококвалитетних информација и образовног дигиталног садржаја и услуга за децу. Дечја права треба да се узимају у обзир у односним поступцима јавне набавке, на пример образовних алата, тако да приступ и употреба дигиталних услуга и садржаја не буде неоправдано ограничена из комерцијалних интереса или због употребе комерцијалних филтера.

*3.2. Право на слободу изражавања и информисање*

16. Дигитално окружење има значајан потенцијал као потпора за остваривање дечјих права на слободу изражавања, укључујући да траже, добију и поделе све врсте информација и идеја. Чланице треба да предузму мере да деци гарантују права да имају и да изразе своје мишљење или став или да се изразе о питањима која су им од значаја, посредством медија који они сами изаберу, и без обзира да ли њихове ставове и мишљења чланица или друге главне заинтересоване стране примају благонаклоно или не.

17. Децу, као креаторе и дистрибутере информација у дигиталном окружењу чланице треба да едукују, и то организовањем едукативних програма, о томе како да остваре своје право на слободу у дигиталном окружењу уз истовремено поштовање права и достојанства других, укључујући другу децу. Наиме, наставни предмет тих програма треба да буде слобода изражавања и законом прописана ограничења те слободе, на пример у циљу поштовања права на интелектуалну својину или забрана подстицања на мржњу и насиље.

18. Чланице треба да иницирају и охрабре пружање разноликог висококвалитетног садржаја и услуга на мрежи од друштвене и културне користи за децу као подршке за њихов најпотпунији развој и учешће у друштву. У то треба да спада највећа могућа количина висококвалитетног садржаја који је нарочито израђен за децу, који она могу лако да разумеју, на њиховом језику, и који је прилагођен њиховом узрасту и зрелости. С обзиром на то, нарочито су, поред осталих средстава значајне информације о правима детета, укључујући у дигиталном окружењу, вести; здравље; информације о полности. Наиме, чланице треба да се постарају да деца могу да пронађу и истражују јавне медијске сервисе и висококвалитетан садржај који ће им вероватно бити од користи.

19. Када чланице прописима уређују медије, ти прописи треба да садрже одредбе о деци у активним облицима комуникације, и истовремено охрабрење да се пружају садржаји које ствара корисник и да се уводе други партиципативни системи. Пажња треба да се обрати и на приступ деце медијима на мрежи, на њихово присуство и начин на који се на њима деца приказују.

20. Сва ограничења дечјег права на слободу изражавања и информисање у дигиталном окружењу треба да буду у складу са међународним и европским конвенцијама и стандардима о људским правима. Чланице треба да предузимају мере да се постарају да деца буду упозната са прописаним ограничењима, као што је филтрирање садржаја, на начин који одговара њиховим развојним капацитетима, и да су им дате смернице о одговарајућим правним средствима, укључујући како и коме да поднесу жалбу, да пријаве злостављање или траже помоћ и савет. По потреби, родитељи и старатељи треба да буду упознати са тим ограничењима и одговарајућим правним средствима.

 *3.3. Учешће, право на учешће у игри и право на окупљање и удруживање*

21. Дигитално окружење пружа посебне могућности за остваривање права деце на учешће, учешће у игри и на мирно окупљање и удруживање, укључујући и посредством комуникације на мрежи, учествовање у игрању видео игара, повезивање преко мрежа и забављање. Чланице треба да сарађују са другим главним заинтересованим странама да прописима предвиде приступ деце таквим активностима које могу да поспеше учешће, инклузију, дигитално грађанско васпитање и отпорности како на мрежи тако и када нису повезана на мрежу.

22. Признавањем дечјег права на учешће у игри и рекреативним активностима у складу са њиховим узрастом и степеном зрелости, чланице треба да пруже читав спектар подстицаја, могућности за улагање, стандарде и техничке смернице за производњу и дистрибуцију дигиталног садржаја и услуга који су са друштвеног, грађанског, културног, образовног и рекреативног аспекта корисни за сву децу. Ту спадају интерактивни алати и алати на бази игара који подстичу развој вештина као што су креативност, тимски рад и решавање проблема, у складу са њиховим развојним капацитетима и посебним акцентом на потребе деце у осетљивом положају. Када деца учествују у стварању садржаја или производњи таквих алата, треба имати мере за заштиту интелектуалне својине деце.

23. Чланице треба децу, у складу са њиховим узрастом и степеном зрелости, и у неписаној форми и посредством друштвених мрежа и других медија, упознају са њиховим правима, а посебно правима на учешће. Чланице треба децу да упознају и са могућностима које им стоје на располагању, и где могу да добију подршку да те могућности искористе.

24. Чланице треба да предузму мере да се постарају да деца могу ефективно да учествују у локалним, домаћим и светским расправама о мерама политике и у политичким дебатама и да пружају подршку за развој грађанских и друштвених платформи на мрежи које олакшавају учешће и уживање права на окупљање и удруживање, унапређују њихов капацитет за демократско грађанско учешће и политичку свест. Чланице треба и да се постарају да се у случају учешћа деце у дигиталном окружењу поступа сврсисходно, на основу постојеће добре праксе о учешћу детета и уз примену расположивих алата за процену.

25. Чланице треба да предузму мере да заштите децу која остварују своје право на мирно окупљање и удруживање у дигиталном окружењу од праћења и надзирања, било да то чине органи чланице непосредно или у сарадњи са субјектима из приватног сектора. Када су те мере у сукобу са остваривањем права деце, треба да подлежу условима и мерама заштите од злоупотребе, у складу са међународним и европским конвенцијама и стандардима о људским правима. Наиме, они треба да буду прописани законом који је доступан, предвидив, са оправданим циљем, неопходан у демократском друштву и сразмеран оправданом циљу који се жели остварити, и предвиђа ефективни правни лек.

*3.4. Приватност и заштита података*

26. Деца имају право на приватни и породични живот у дигиталном окружењу, што се односи и на заштиту њихових личних података и поштовање поверљивости њихове преписке и приватног саобраћања.

27. Чланице морају поштовати, штитити и остваривати права деце на приватност и заштиту податка. Чланице треба да се постарају да релевантне главне заинтересоване стране, посебно оне које обрађују податке о личности, али и вршњаци, родитељи или старатељи деце, и васпитачи, знају за право детета на приватност и заштиту податка о личности и поштују га.

28. Чланице и друге главне заинтересоване стране треба да се постарају да деца знају како да остваре своје право на приватност и заштиту података, уз узимање у обзир њиховог узраста и степена зрелости и, по потреби, уз усмеравање и савет њихових родитеља, старатеља, законских старатеља и других лица законски одговорних за дете на начин који одговара развојним капацитетима детета.

29. Уочавајући да подаци о личности могу да се обрађују на корист деце, чланице треба да предузму мере да се постарају да се лични подаци о деци обрађују правично, законито, прецизно и безбедно, за одређене сврхе и уз слободно дату, експлицитну, ваљану и недвосмислену сагласност деце односно, њихових родитеља, старатеља или законског заступника, или у складу са другим оправданим основом утврђеним у закону. Треба поштовати начело свођења податка на што мањи број, што значи да обрада податка о личности треба да буде адекватна, релевантна и да не буде прекомерна у односу на сврху за коју се врши.

30. Када чланице предузимају мере да би одлучиле о узрасту у ком се сматра да су деца способна да дају сагласност за обраду података о личности, морају се узети у обзир њихова права, ставови, најбољи интерес и развојни капацитети. Тада се мора вршити праћење и донети оцена уз узимање у обзир истинског разумевања праксе прикупљања података и технолошког развоја. Ако су деца млађа од прописаног узраста и потребна је сагласност родитеља, чланице треба да уведу обавезу провере уз улагање адекватних напора да је родитељ или законски заступник детета дао сагласност.

31. Чланице треба да се постарају да се врши процена вероватног ефекта намере са којом се подаци обрађују на права детета и да обрада података буде тако конципира да се спречи или на најмању меру сведе ризик да обрада буде у сукобу са тим правима.

32. Чланице треба да се постарају да обрада посебних категорија података за које се сматра да су осетљиви, као што су генетски подаци, биометријски подаци јединствени за утврђивање идентитета детета, подаци о личности који се односе на осуде за кривична дела, и подаци о личности који откривају расно или етничко порекло, политичка мишљења, вероисповест и друга веровања, психичко и физичко здравље, или полни живот, треба у свим случајевима да буде дозвољено када постоје одговарајуће мере заштите прописане законом.

33. Чланице треба да се постарају да информације о алатима, параметрима и правним средствима за заштиту приватности деци буду на располагању на лако доступан, сувисао начин по мери детета и његовог узраста. Руковалац подацима треба да упозна децу односно, њихове родитеље или старатеље или законске заступнике са тим како се њихови подаци о личности обрађују. Они треба да их упознају са тиме, на пример, како се подаци прикупљају, чувају, користе и обелодањују, каква су им права да својим подацима приступе, да их исправе или обришу или да се противе њиховој обради, и како да своја права остваре.

34. Чланице треба да се постарају да деца односно, њихови родитељи, старатељи или законски заступници имају право да повуку своју сагласност на обраду својих података о личности, да својим подацима приступе и да их исправе или обришу, и то када је обрада података противзаконита и када доводи у питање њихово достојанство, безбедности и приватност.

35. У вези са обрадом дечјих података о личности, чланице треба да примењују, или да услове одговарајуће главне заинтересоване стране да примењују, имплицитне[[3]](#footnote-3) параметре заштите приватности и интегрисане мере заштите приватности уз узимање у обзир најбољег интереса детета. Таквим мерама у апарате и услуге треба уградити јаке мере заштите права на приватност и заштиту података.

36. Што се тиче на мрежу повезаних или паметних апарата, укључујући и оне који су уграђени у играчке и одећу, чланице треба нарочито да се побрину да се начела, норме и права на заштиту података поштују и када су такви производи начелно намењени деци или ће их деца вероватно редовно користити или ће они бити у физичкој близини деце.

37. Праћење понашања деце[[4]](#footnote-4), у ма ком облику аутоматске обраде података о личности састоји се од примене „профила“ на дете, посебно да би се донела одлука о детету или да би се извршила анализа или предвиделе дететове личне преференце, понашање, ставови, треба да буде забрањено законом. У изузетним случајевима, чланице могу ову забрану укинути када је то у најбољем интересу детета или претеже интерес јавности, под условом да се законом предвиде одговарајуће заштитне мере.

38. Деца не смеју бити предмет произвољног или противправног мешања у њихову приватност у дигиталном окружењу. Мере којима може да се ограничи дечје право на приватност се морају примењивати у складу са законом, са оправданим циљем, морају бити неопходне у демократском друштву и сразмерне оправданом циљу који се жели постићи. Мере надзора или пресретања се нарочито морају ускладити са овим условима и треба да буду предмет ефективног, независност и непристрасног надзора.

39. Чланице не треба забране законом или у пракси изостављање[[5]](#footnote-5), замену[[6]](#footnote-6) или примену технологија за шифровање за децу.

*3.5. Право на образовање*

40. Чланице треба активно да подстичу и улажу у могућности које нуди дигитално окружење у циљу остваривања дечјег права на образовање. Циљ образовања је развој дететове личности, талената и психичких и физичких способности до највећег потенцијала, и припрема детета за одговоран живот у слободном друштву. Да би се постигао овај циљ, важно је да знање и средства из дигиталног окружења буду на располагању свој деци на начин који је инклузиван и узима у обзир дечје развојне капацитете и посебне околности деце у осетљивом положају.

Дигитална писменост

41. Чланице треба да подстичу развој дигиталне писмености, укључујући медијску и информатичку писменост и дигитално грађанско васпитање, да би се постарале да деца имају компетенције да се мудро ангажују у дигиталном окружењу и отпорност да се изборе са повезаним ризицима. Дигитално грађанско васпитање треба да буде део основног плана и програма учења од најранијег доба, уз узимање у обзир развојних капацитета деце.

42. У циљу пружања подршке широком спектру прва детета, стицање дигиталне писмености треба да се састоји из стицања техничких и функционалних компетенција које омогућавају употребу читавог спектра алата и средстава на мрежи, као и стицање вештина које се односе на стварање садржаја и критичко разумевање дигиталног окружења, његових могућности и ризика.

43. Дигитална писменост треба да се ефективно подстиче у средини у којој деца користе интернет, посебно у школама и организацијама које раде са децом и за њих. Чланице треба и да подстичу и пружају подршку за дигитално описмењавање родитеља и старатеља посредством механизама преко којих чланица допире до родитеља као основног средства за стварање безбеднијег и одрживог дигиталног окружења за децу и породице.

44. Уочавањем потенцијалне предности мера образовне политике које се ослањају на употребу дигиталних мрежа у повезивање формалног и неформалног образовања, па и код куће, чланице треба да се постарају да деца која немају средства код куће или која живе у домовима за децу због тога не буду у неповољном положају.

45. Чланице и друге релевантне главне заинтересоване стране треба да се нарочито потруде да, посредством система образовања и културе, подстичу и пруже подршку за развој дигиталне писмености деце која немају велики или немају никакав приступ дигиталној технологији из друштвено-географских или друштвено-економских разлога, као и понекада због свог пребивалишта као и деце која имају приступ дигиталној технологији али је не користе, која немају вештине да је користе или недовољно користе дигиталну технологију јер су у осетљивом положају, посебно деца са инвалидитетом.

46. Чланице треба и да се потруде да девојчице више користе информационо-комуникационе технологије и да подстичу једнакост могућности и исхода за сву децу.

Образовни програми и средства

47. Чланице треба да се постарају да деци буде доступно довољно висококвалитетних образовних средстава, апарата и инфраструктуре који су им од користи за рад у дигиталном окружењу и иду у прилог њиховом формалном, неформалном и информалном образовању. Они се могу израђивати и дистрибуирати у сарадњи са другим релевантним главним заинтересованим странама. Када се оне обезбеђују треба вршити процену на основу текуће добре праксе и неопходних мера које чланице и остале главне заинтересоване стране предузимају да одрже висок стандард образовања од значаја за дигитално окружење.

48. Чланице треба да, уз учешће деце, изграђују и унапређују образовне и едукативне иницијативе и програме и корисничке алате за децу, родитеље или старатеље и васпитаче и волонтере који раде са децом. Програми треба да омогуће стицање знања о превентивним мерама, правима и обавезама у дигиталном окружењу, откривању и пријављивању повреда права, правним лековима и расположивој правној заштити. Посебно, такви програми треба да омогуће деци да науче да разумеју, у складу са њиховим узрастом и развојним капацитетима, шта значи дати сагласност, поштовање осталих основних права, оних која имају они и други, да траже правну заштиту када је потребна и да користе расположиве алате да заштите и остваре своје права у дигиталном окружењу. Штавише, програми треба да омогуће да деца разумеју и изборе се са потенцијално штетним садржајима (као што су насиље и самоповређивање, порнографија за одрасле, материјали за сексуалну злоупотребу деце, дискриминација и расизам, говор мржње) и понашањем (као што су мамљење деце у сексуалне сврхе или „врбовање“, малтретирање и узнемиравање, противправна обрада података о личности, кршење права на интелектуалну својину), и потенцијалним последицама начина на који би информације о деци или која деца деле могле даље да се пире у различитим срединама и посредством других.

49. Институције формалног и неформалног образовања и културе (укључујући архиве, библиотеке, музеје, дечје и омладинске организације и друге образовне институције) треба да добију подршку и охрабрење да израђују и стављају на располагање разнородне дигиталне и интерактивне материјале за учење и да сарађују са свим институцијама без разлике на најповољнијем унапређењу могућности за учење с обзиром на дигитално окружење.

*3.6. Право на заштиту и безбедност*

50. Узимајући у обзир развој нових технологија, деца имају право на заштиту од свих облика насиља, експлоатације и злоупотребе у дигиталном окружењу. У мерама заштите треба увек водити рачуна о најбољем интересу детета и његовим развојним капацитетима и о томе да се без потребе не ограничава остваривање осталих права.

51. Има неколико области у којима се проблеми по здрав развој и добробит детета могу јавити у вези са дигиталним окружењем, у које спадају следећи али и други штетни ризици од:

- сексуалне експлоатације и злостављања, мамљења у сексуалне сврхе (врбовање), регрутовање деце преко интернета за потребе чињења кривичних дела, учешће у екстремним политичким или верским покретима или у сврху трговине људима (ризици од контакта);

- понижавајуће и стереотипно приказивање жена и нарочито деце, са нагласком на сексуалност; приказивање и величање насиља и самоповређивања, посебно самоубиства; омаловажавајући, дискриминишући или расистички изрази или оправдавање таквог понашања; рекламирање, садржај за одрасле (ризици од садржаја);

- малтретирање, прогањање и остали видови узнемиравања, дистрибуција сексуалних слика без пристанка, изнуда, говор мржње, хаковање, коцкање, незаконито преузимање са интернета и друга кршења права на интелектуалну својину, експлоатација у комерцијалне сврхе (ризици од понашања);

- прекомерна употреба, неспавање и телесна повреда (ризици по здравље).

Сви поменути фактори могу штетно да утичу на физичку, емоционалну и психолошку добробит детета.

Мере за отклањање ризика у дигиталном окружењу

52. Имајући на уму брзину којом нове технологије могу да се појаве, чланице треба да предузимају мере предострожности, и на основу редовне процене штетних ризика по дечје здравље, упркос тадашњег одсуства извесности у погледу научног и стручног знања о постојању таквих ризика.

53. Чланице треба да подстичу и дају подстицаје комерцијалним предузећима да примењују начело безбедности интегрисане мере безбедности, интегрисане мере заштите приватност, имплицитне мере заштите приватности као водећих начела на којима почивају карактеристике и функције производа и услуга који су намењени деци или их она користе.

54. Када чланице подстичу комерцијална предузећа на успостављање, производњу и редовно ажурирање мера родитељске контроле у циљу ублажавања ризика по децу у дигиталном окружењу, треба да се постарају да се те мере контроле успостављају и примењују уз узимање у обзир развојних капацитета деце, и да ње њима не потхрањују дискриминишући ставови, крши право деце на приватност или се деци ускраћује право на информисање, у складу са њиховим узрастом и степеном зрелости.

Мере заштите и едукације

55. Треба усвојити посебне мере и политике за заштиту сасвим мале деце од прераног излагања дигиталном окружењу због малобројних предности које оно има за задовољење њихових одређених телесних, психолошких, друштвених и стимулативних потреба.

56. Чланице треба да уведу обавезу примене ефективних система за проверу узраста и тако се постарају да деца имају заштиту од производа, услуга и садржаја у дигиталном окружењу који је законом забрањен за одређен узраст, уз примену метода које поштују начело свођења податка на што мањи број.

57. Чланице треба да предузму мере да деца буду заштићена од искоришћавања у комерцијалне сврхе у дигиталном окружењу, укључујући излагање облицима рекламног оглашавања и маркетинга који није прикладан узрасту детета. У то спада старање да комерцијална предузећа не послују непоштено, уз услов да деца могу да јасно уоче да се ради о дигиталном рекламном оглашавању и маркетингу које је као такво намењено деци, и уз услов да све релевантне главне заинтересоване стране ограниче обраду података о личности деце за комерцијалну сврху.

58. Чланице се охрабрују на сарадњу са медијима, уз дужно поштовање слободе медија, са образовним институцијама и другим релевантним заинтересованим странама, на изради програма едукације са циљем да се заштите деца од штетног садржаја као и спречи њихово учешће у незаконитим активностима на мрежи.

59. Чланице треба да предузму мере да охрабре комерцијална предузећа и друге релевантне главне заинтересоване стране да формулишу и примењују мере политике за решавање проблема насиља на интернету, узнемиравања и подстицања на мржњу и насиље у дигиталном окружењу. Те мере политике треба да се садрже јасне информације о неприхватљивом понашању, механизмима пријављивања и сврсисходне подршке за децу умешану у таква дела.

60. Чланице треба да деле примере позитивне праксе о начинима на који се отклањају ризици у дигиталном окружењу, како у вези са превенцијом тако и средствима правне заштите. Чланице треба да уведу мере едукације јавности о механизмима добијања психолошке помоћи, пријављивања насиља и подношења жалбе.

Мере у погледу материјала у којем се приказује или описује сексуално злостављање деце

61. У раду полиције у вези са материјалом у којем се приказује сексуално злостављање деце тежиште треба да буде на жртви са највећим могућим стављањем приоритета на утврђивање идентитета, места, заштиту и пружање услуга опоравка деци која су предмет таквог материјала.

62. Чланице треба непрекидно да прате да ли се и како се материјали у којима се приказује сексуално злостављање деце држе на серверима у њиховој надлежности и да обавежу органе реда и мира да успоставе базе података са „хешевима”,[[2]](https://search.coe.int/cm/Pages/result_details.aspx?ObjectId=09000016808b79f7#_ftn2) у циљу убрзаног поступка за утврђивање идентитета и места деце подвргнуте сексуалном искоришћавању или злостављању и привођењу починилаца.

63. Чланице треба да заједно са комерцијалним предузећима раде на пружању помоћи, укључујући пружање одговарајуће техничке подршке и опреме, органима реда и мира и тако помогли у утврђивању идентитета починилаца кривичних дела против деце и прикупљању доказа потребних у кривичном поступку.

64. Имајући на уму расположиве технологије и њихово изузеће од општих обавеза праћења, чланице треба да обавежу комерцијална предузећа да предузимају оправдане, сразмерне и ефективне мере у циљу старања да њихове мреже или услуге на мрежи не буду злоупотребљене у кривичне или друге противзаконите сврхе на начине који могу да штете деци, на пример у односу на производњу, дистрибуцију, обезбеђивање приступа, оглашавању или чувању материјала на којем се приказује сексуално злостављање деце или других облика злостављања деце на мрежи.

65. Чланице треба да обавежу релевантна комерцијална предузећа на употребу спискова хешева чиме обезбеђују да се њихове мреже не злоупотребљавају за чување или дистрибуцију слика сексуалног злостављања деце.

66. Чланице треба да обавежу комерцијална предузећа и друге релевантне заинтересоване стране да одмах предузиму све потребне кораке за очување расположивости метаподатака о материјалу који приказује сексуално искоришћавање или злостављање детета који се налази на локалним серверима, да их стави на располагање органима реда и мира, уклони те материјале и, до њиховог уклањања, забрани приступ таквим материјалима на серверима који нису у њиховој надлежности.

 *3.7. Правна средства*

67. Чланице треба да се постарају за ефективно извршавање својих обавеза у складу са чланом 6 и 13 Европске конвенције о људским правима (EТС бр. 5), и другим међународним и европским инструментима о људским правима, у циљу остваривања права детета на делотворни правни лек када су му повређена људска права и основне слободе у дигиталном окружењу. То подразумева омогућавање да дете, као и његови родитељи или законски заступници, на расположив, познат, доступан, приступачан начин по мери детета, поднесу жалбу и траже правну заштиту. Узависности од тога која је повреда права у питању у делотворна правна средства могу да буду истрага, изјашњење, одговор, исправка, поступак, непосредно уклањање незаконитог садржаја, извињење, повраћај у пређашње стање, поново прикључење, одштета.

68. Деца треба да добију информације и савет о расположивим правним средствима на домаћем нивоу на начин прилагођен њиховом узрасту и степену зрелости, на језику који могу да разумеју и који је родно осетљив и у ком се води рачуна о разноликости култура. Постојећим механизмима и поступцима треба обезбедити да приступ правним средствима буде брз и по мери детета, и да деци даје одговарајућу правну заштиту.

69. Чланице треба да се постарају да у свим предметима приступ суду или правосудном преиспитивању управних средстава заштите и други поступци буду расположиви, у складу са начелима утврђеним у Смерницама Комитета министара Савета Европе о правосуђу по мери детета (2010).

70. Чланице треба, по потреби, и да за децу односно, њихове родитеље и законске заступнике обезбеде вансудске механизме, управна и друга средства којим се тражи правна заштита, као што је посредством заштитника деце[[7]](#footnote-7) и других домаћих институција за заштиту људских права и органа за заштиту података. Треба редовно преиспитивати расположивост, адекватност и делотворност ових механизама за решавање предмета повреде и злоупотребе права детета у дигиталном окружењу.

71. Чланице као први одговорни субјекти, треба да предузимају одговарајуће кораке да децу заштите од комерцијалних предузећа која злоупотребљавају њихова људска права у дигиталном окружењу и да се постарају да деца имају приступ ефективним средствима правне заштите, између осталог и путем:

*a.*примене политика и мера којим се комерцијална предузећа охрабрују да уведу сопствене механизме заштите и подношења жалбе у складу са критеријумима ефективности утврђеним у Основним начелима Уједињених нација о пословању и људским правима, уз старање да ти механизми не ометају дететов приступ судским и вансудским механизмима чланице;

*b.*охрабривањем комерцијалних предузећа да пружају информације које су доступне, одговарају узрасту и расположиве су на језику детета о томе како поднети жалбу и тражити правну заштиту код механизама за заштиту и подношење жалбе;

*c.*увођења обавезе за комерцијална предузећа да на својим платформама или као саставни део своје услуге, за свакога, а посебно за децу, на једноставан начин омогуће пријављивање материјала или радњи које их забрињавају и да се са пријавама које приме поступа ефикасно и у разумном временском распону.

**4.  Домаћи основ**

*4.1. Законски основ*

72. Закони и мере политике које се односе на дигитално окружење треба да се процењују, у фази израде нацрта, уз узимање у обзир ефекта који ће њихова примена имати на дечје уживање људских права и основних слобода. Чланице треба да у редовним временским размацима, а и по потреби, ажурирају законски основ да би омогућили пуно остваривање права детета у дигиталном окружењу.

73. Целовит законски основ треба да предвиди превентивне и заштитне мере у односу на дигитално окружење; мере подршке за родитеље и старатеље; забрани све облике насиља, искоришћавања и злостављања, садржи ефективне правне лекове, услуге опоравка и реинтеграције; успостави родно-осетљиву психолошку помоћ за дете, извештавање и механизме за подношење жалбе; обухвати механизме за консултовање и учешће по мери детета; и успостави механизме за утврђивање одговорности у циљу борбе против некажњивости.

74. Чланице треба да се постарају да законски основ обухвати читав спектар противзаконитих дела која могу да се почине у дигиталном окружењу, која по могућству треба формулисати без сувишне употребе стручно-технолошких термина, и тако да се остави простор за појаву нових технологија. Основ треба да обухвати дефиниције преступа, кривичну, грађанскоправну и управну одговорност и санкције за физичка и правна лица, и одредбе о услугама за децу. Треба ваљано узети у обзир релевантне инструменте, као што су Конвенција Савета Европе о заштити деце од сексуалног искоришћавања и сексуалног злостављања (ЦЕТС бр. 201), Конвенција о високотехнолошком криминалу (ЕТС бр. 185) и Факултативне протоколе уз Конвенцију Уједињених нација о правима детета о продаји деце, дечјој проституцији и дечјој порнографији (2000.) и о поступку достављања и разматрања представки (2011.), који могу да послуже као мерила за реформу кривичног права и ширу реформу законског основа и услуга и могу да буду основ за израду једног ефективног законског оквира.

75. Када дође до кршења права у облику вршњачког насиља или злостављања на мрежи, чланице треба да колико год је могуће примењују одговарајуће и адекватне превентивне и ресторативне приступе, уз спречавање стварања од деце починилаца кривичних дела[[8]](#footnote-8).

76. Чланице треба да успоставе законски основ који се примењује на обраду података личности деце и редовно оцењује укупна ефективност таквог основа. Дужну пажњу треба посветити релевантним међународним и европским инструментима који упућују на начела и права заштите података, као што су Конвенција за заштиту појединаца у погледу аутоматске обраде податка о личности (ЕТС бр. 108).

77. Важећи законски основ треба да предвиђа да су независни органи за заштиту података надлежни да решавају по жалбама која подносе деца односно, њихови родитељи или законски заступници за незакониту обраду података о личности деце и да су основани ефективни механизми који омогућавају деци да траже исправку или брисање својих података ако се они обрађују супротно одредбама домаћег права или када деца повуку своју сагласност. На захтев, релевантне јавне и приватне главне заинтересоване стране треба да имају обавезу да такав садржај уклоне и обришу брзо и без накнаде.

78. Чланице треба да створе недвосмислено и предвидиво законодавно и регулаторно окружење које је од помоћи комерцијалним предузећима и другим главним заинтересованим странама да изврше своју обавезу поштовања права детета у дигиталном окружењу у свим фазама свог пословања.

79. Чланице треба да се постарају да деца и њихови законски заступници могу да траже надокнаду када починиоци повреде или злоупотребе њихова права. По потреби, треба размислити о могућности оснивања фонда за исплату надокнаде деци која су жртве или увођења мера и програма са циљем да се пружа терапеутска или подршка друге врсте.

Посебни услови за регистрацију највишег интернет домена државних кодова.

80. Када додељују уговор или дозволу субјекту да постане регистар највишег интернет домена државних кодова, чланице треба да између осталих услова пропишу недвосмислене услове да се води рачуна о најбољем интересу детета. У те услове треба, на пример, уврстити недвосмислену забрану да се у регистар упише или да се користи назив домена којим се јавно оглашава или сугерише да материјал који приказује сексуално злостављање детета може бити доступан на неком од домена из делокруга регистра и да регистар оснива механизме којима се обезбеђује да такву политику извршавају између осталих и они који воде регистар и они који се у њега уписују. Исте услове треба применити и на регистровање генерички интернет домен највишег нивоа.

81. Када субјект који води регистар предложи да се отвори или обнови нека локација или услуга намењена деци или за децу у знатно великом броју у оквиру његовог домена државног кода, чланице треба да се постарају да регистар или други надлежни орган постави као услов да они који желе да се региструју морају имати одговарајуће мере политике за заштиту деце. Ту може, на пример, да спада обавеза да нити лице које жели да се региструје нити лице које за њега ради на пословима у вези са пружањем услуге или управљањем података који настају у поступку пружања услуге не смеју бити осуђивани за кривично дело сексуалног искоришћавања или сексуалног злостављања деце или за неки друго слично кривично дело.

 *4.2. Политика и институционални основ*

Општа усаглашеност стратегије и политике

82. Да би се постигла већа усклађеност и усаглашеност мера политике с обзиром на сва права детета у дигиталном окружењу, чланице треба да успоставе целовит стратешки приступ на нивоу земље, и постарају се да политике и мере буду доследне и да се узајамно поспешују. То може бити доношење стратегије или акционог плана или на пречишћен начин уграђивање обраћања посебне пажње на права детета у дигиталном окружењу у постојећим акционим плановима, стратегијама или мерама политике.

83. У целовитом стратешком приступу на нивоу земље треба утврдити надлежна тела која имају обавезу и овлашћење да примењују у њему утврђене мере, са реалистичним циљевима и тачно утврђеним роковима за њихово остварење, одговарајућим људским ресурсима и финансијским средствима, и утемељена на савременим научним сазнањима, позитивној пракси и истраживањима која су у току и за која су обезбеђена адекватна финансијска средства.

84. Чланице треба да укључе у рад све релевантне главне заинтересоване стране, као што су заштитници деце и друге независне институције за заштиту људских права, главне заинтересоване стране у сектору образовања, органе за заштиту података, комерцијална предузећа и грађанско друштво у конципирање, формулисање, примену и праћење примене домаће стратегије и акционог плана. Наиме, чланице треба да се постарају да деца буду консултована и оснажена да могу да допринесу тим процесима, уз сагласност коју дају на основу ваљаног сазнања и у складу са својим развојним капацитетима. Дужну пажњу треба посветити ставовима деце. Деца трба да буду упозната са тим како се њихови ставови узимају у обзир и како утичу на процес одлучивања. Треба ставити на располагање адекватне ресурсе за обезбеђење сврсисходног учешћа деце.

85. Треба израдити методологије да би све главне заинтересоване стране и на свим нивоима могла да се врши процена напретка и оцењивање мера које су предвиђене домаћом стратегијом и акционим планом. Оцењивање треба да се врши редовно са циљем да се утврде политике и мере којима се делотворно и на одговарајући начин поштују, штите и остварују права деце у дигиталном окружењу.

86. Чланице треба да предузму одговарајуће мере за што веће ширење информација о донетим стратегијама и акционим плановима и њиховој примени.

Мере политике за појединачне секторе

87. Чланице треба да се постарају да мере политике и иницијативе формулишу на основу ригорозних и најновијих чињеница о искуству деце у дигиталном окружењу, да би могле да се утврде све постојеће могућности за децу и ризици по њих, утврде која су кретања у повоју и води смишљена политика са довољно средстава да се обезбеди добробит деце у дигиталном окружењу.

88. Чланице треба да израде и примене мере политике које иду у прилог образовних, културних и институционалних пружалаца корисних материјала за децу да би се они учинили доступни деци, родитељима и старатељима у дигиталном окружењу.

89. Чланице треба да повећају одговорност регулаторних агенција за доношење, увођење и примену стандарда и смерница од значаја за права детета у дигиталном окружењу.

90. Чланице треба да предузму мере, укључујући израду мера политике, оперативних смерница односно правила понашања, у циљу едукације и пружања подршке комерцијалним предузећима у њиховој надлежности с обзиром на њихову улогу, обавезе и ефекат на права детета, и њихову сарадњу са релевантним главним заинтересованим странама.

91. Чланице треба да формулишу, у свом систему дечје заштите, целовиту политику заштите и безбедности у којој се експлицитно баве дигиталним окружењем и којој допринос дају све релевантне главне заинтересоване стране, укључујући децу. Таква политика треба да води рачуна о постојећим стандардима и смерницама, као што су Смернице Савета Европе о обједињеним домаћим стратегијама за заштиту деце од насиља (2009).[[3]](https://search.coe.int/cm/Pages/result_details.aspx?ObjectId=09000016808b79f7#_ftn3)

92. Чланице треба да уведу стратегије за онемогућавање приступа њихових грађана материјалу који приказује сексуално злостављање деце који се налази у њиховој надлежности, у складу са њиховим законским прописима или корпусом међународно признатих критеријума.

93. Чланице треба да укључе комерцијална предузећа и друге релевантне заинтересоване стране у примену секторских мера политике, и то мере политике заштите и безбедности и са њом повезаних едукативних мера.

Отклањање ризика и ефеката на права детета

94. Чланице треба да уведу услов за комерцијална предузећа и друге главне заинтересоване стране да врше детаљну проверу пословања у циљу утврђивања, спречавања и ублажавања њихових ефеката на права детета у дигиталном окружењу.

95. Чланице треба да уведу услов за комерцијална предузећа да редовно врше процену ризика по права детета с обзиром на дигиталне технологије и производе, услуге и мере политике и да покажу да предузимају оправдане и сразмерне мере за контролу таквих ризика и њихово ублажавање.

96. Чланице треба да охрабре комерцијална предузећа на израду, примену и редовно преиспитивање и оцењивање политика, стандарда и правила понашања у датом индустријском сектору о деци у циљу стварања највећих могућих прилика и отклањања ризика у дигиталном окружењу.

97. Уочавајући да родитељи, старатељи и други могу да се ослоне на објављене услове под којима се пружају услуге на мрежи као на смернице о адекватности тих услуга за њихово дете, имајући на уму расположиве технологије и без утицаја по одговорност посредника на интернету, чланице треба да уведу услов за комерцијална предузећа да предузму оправдане, сразмерне и ефективне мере да обезбеде да се њихови услови под којима се пружају услуге примењују и поштују.

Институционални аспекти, механизми и услуге

98. Чланице треба да се постарају да се у делокруг институција чија је обавеза да јамче људска и дечја права уврсти надлежност за права детета у дигиталном окружењу, на пример, тако што ће подстицати развој вештина дигиталне писмености, производњу висококвалитетног дигиталног садржаја и услуга од друштвене, образовне и културне добити за децу и механизме по мери детета за консултацију и учешће.

99. Чланице треба да се постарају да има институција или механизама који ће да примају, истражују и решавају жалбе деце и њихових родитеља или законских заступника за повреде и злоупотребу људских права с обзиром на дигитално окружење, уз примену поступака у којима се током читавог поступка води рачуна о деци и у којима се осигурава право детета на приватност и предвиђа праћење и контрола примене изречених мера.

100. Надлежни органи треба да успоставе доступне, безбедне, поверљиве, родно-осетљиве механизме за пружање психолошке помоћи, пријављивање и подношење жалбе по мери детета, на пример посредством јавних тела, дежурних и других сос-телефона и бесплатне апликације за ћаскање под контролом сос-линија за децу и интернет платформе, као кључне елементе домаћег система дечје заштите, са одговарајућим везама до служби за пружање подршке деци и органа реда и мира, и по потреби, у сарадњи са спољним главним заинтересованим странама. Ту треба да спадају сва места контакта где безбедно, бесплатно и по мери детета може да се релевантном органу пријави насиље, искоришћавање и злостављање у дигиталном окружењу. Такви механизми треба да осигурају право детета или његових родитеља или законских заступника на поверљивост и анонимност.

101. Чланице треба да охрабре телекомуникационе компаније да се одрекну трошкова долазних позива преко сос телефона за децу отварањем бесплатних телефонских линија.

102. Чланице треба да се постарају да постоје ефективни механизми за анонимно пријављивање постојања сумњивог незаконитог материјала на мрежи, посебно материјала који приказује сексуално злостављање деце.

103. Чланице треба, као део система дечје заштите, да се постарају за приступ и да обезбеде одговарајуће и родно-осетљиве услуге подршке и помоћ за децу чија су права и приватност повређени или која су била подвргнута сексуалном искоришћавању или злостављању у дигиталном окружењу, укључујући услуге којима се обезбеђује физички и психолошки опоравак детета и његова реинтеграција у друштво и спречава да се од детета поново прави жртва[[9]](#footnote-9).

104. Чланице треба да се постарају да одговарајући програми лечења буду расположиви за лица осуђена за сексуална кривична дела која укључују децу у дигиталном окружењу, и да су услуге на располагању свима који су забринути због могућности да ће починити полно кривично дело које укључује дете, укључујући у дигиталном окружењу.

Улагања, средства и оспособљавање

105. Чланице треба да улажу у хардвер, софтвер, могућност повезивања[[10]](#footnote-10) и одговарајућу ширину фреквентног појаса и оспособљавање наставника у школама у циљу пружања подршке за образовање.

106. Чланице треба да се постараоју да се на почетном оспособљавању и оспособљавању на радном месту васпитачи обавештавају и оснажују тако да могу да пруже подршку деци да стекну вештине и писменост који су им непоходни за остваривање својих права у дигиталном окружењу.

107. Чланице треба да се постарају да политике и мере обезбеђују материјале, оспособљавање и подршку за образовне институције која им је потребна да би могли предузму превентивне и заштитне мере за децу, укључујући у школи, против насиља и злоупотребе дигиталних медија, на начине којима се спречава ескалација, пружа одговарајућа подршка деци на које су такве радње деловале и која су у њих била укључена, и пружа им правну заштиту и гради отпорност.

108. Чланице треба да предузму мере да се постарају да су склопљени одговарајући споразуми за спровођење поступка провере[[11]](#footnote-11) и пружање смерница, савета и помоћи свим агенцијама или послодавцима који имају запослен кадар и волонтере који раде са децом, укључујући и у дигиталном окружењу, да би спречили и смањили ризик да се лица која су кажњавана за кривично дело не буду запослена или стављена у позицију поверења у односу на децу.

109. Чланице треба да определе довољно средстава и да обезбеде почетно и континуирано оспособљавање за чуваре реда и мира, представнике правосуђа и стручних лица која раде са децом и за њих. То оспособљавање треба да унапреди њихове вештине и знање о правима детета у дигиталном окружењу, ризицима са којима се деца суочавају на мрежи, како да препознају знаке који говоре да неко дете може бити жртва наношења штете, насиља, злостављања и искоришћавања на мрежи и како реаговати.

110. Чланице треба да улажу у истраживања и усавршвање знања, укључујући учешће детета и омладине у области права детета у дигиталном окружењу. Истраживање треба да се води независно од релевантних интереса и треба да буде у довољној мери детаљно да би се правила разлика између искуства деце по узрасту, полу, друштвено-економском положају и другим факторима који чине децу рањивом или отпорном у дигиталном окружењу.

*4.3. Сарадња и координација на домаћем нивоу*

111. Чланице треба да следе целовит стратешки и усклађен приступ са великим бројем главних заинтерсованих страна који им омогућава да релевантне главне заинтересоване стране буду ваљано информисане и да се ангажују, укључујући органе реда и мира на нивоу земље, региона и на локалном нивоу и друге органе, образовне институције и оне које пружају социјалне услуге, независне институције за заштиту људских права, органи за заштиту података, стручна лица која раде за децу и са њима, грађанско друштво, укључујући дечје и омладинске организације, комерцијална предузећа, струковна удружења, истраживачке, породице идецу, на начин скројен према њиховим улогама и функцијама.

112. Чланице треба да одреде орган или успоставе координациони механизам који ће вршити процену кретања у дигиталном окружењу који би могао да има ефекта на права детета и у којем су и деца укључена у његов поступак одлучивања, и да се потарају да својим мерама политике на нивоу земље на адекватан начин решавају појаву таквих кретања.

113.  Чланице треба да успоставе оквире, поступке и процесе сарадње између надлежних државних органа, независних органа, грађанског друштва и комерцијалних предузећа, уз узимање у обзир њихових улога и обавеза, капацитета и ресурса.

114. Чланице треба да уведу обавезу за платофрме или пружаоце комуникационих услуга да предузму неодложне и ефективне мере на жалбе за вршњачко и друго насиље или злостављање на мрежи и да сарађују са државним органима.

115. Чланице треба да комернцијалним предузећима, као што су пружаоци услуге интернета и пружаоци друштвених мрежа, дају активну улогу у спречавању појаве незаконитог садржаја и његовом брисању, у складу са одредбама утврђеним у закону или одлуком правосудног или другог надлежног органа.

116. Чланице треба да охрабре главне заинтересоване стране грађанског друштва, као главне катализаторе подстицањ димензије људских права у дугиталном окружењу, да активно прате, оцењују и подстичу вештине, добробит деце, и њихову информатичку писменост и иницијативе за оспособљавање, укључујући мере које предузимају друге главне заинтересоване стране, и да шире своје налазе и резултате.

117. Чланице треба да охрабре све професионалне медије, посебно медије који су јавни сервиси, да пазе на своју улогу као важан извор информација и упућивања за децу, родитеље или старатеље и васпитаче с обзиром на права деце у дигиталном окружењу, уз дужно поштовање међународног и европске стандарде о слободи изражавања и информисања и слободи медија.

**5.  Међународна сарадња и координација**

118. Чланице треба да се охрабрују на ратификовање и примену међународних инструмената од значаја за подстицање и заштиту права детета у дигиталном окружењу. У такве инстурменте, између осталих, спадају: Факултативни протокол уз Конвенцију Уједињених нација о правима детета о продаји деце, дечјој проституцији и дечјој порнографији (2000.), и о поступку достављања и разматрања представки (2011.), Конвенција Савета Европе о заштити Конвенција за заштиту појединаца у погледу аутоматске обраде податка о личности (ЕТС бр. 108), Конвенција о високотехнолошком криминалу (ЕТС бр. 185) и и Додатни протокол уз Конвенцију који се односи на инкриминацију радње расистичке и ксенофобичне природе учињених преко рачунарских система (ЕТС бр. 189), Конвенција Савета Европе о борби против трговине људима (ЦЕТС бр. 197), и Конвенција Савета Европе о заштити деце од сексуалног искоришћавања и сексуалног злостављања (ЦЕТС бр. 201).

119. Чланице треба да сарађују међу собом тако што ће примењивати релевантне међународне и регионалне инструменте и споразуме, до наширег могућег обима, у сврху поштовања, заштите и остваривања права детета у дигиталном окружењу. Оне треба посебно да:

*a.*имају одговарајући законски основ за пружање помоћи, и по потреби, треба да имају уговоре, споразуме и друге механизме који омогућавају ефикасну сарадњу са другим чланицама;

*b.*старају се да њихови надлежни органи могу брзо, конструктивно и ефективно да користе отворене канале и механизме за ефективни пренос и извршење захтева за информацијама и друге врсте помоћи;

*c.*имају недвосмислене и ефикасне поступке за утврђивање приоритета и благовремено извршавање захтева;

*d.*не забрањују пружање помоћи и сарадњу и не уводе за то неоправдано и непотребно рестриктивне услове.

120. Чланице треба да пружају подршку у регионалном и међународном раду на унапређењу капацитета у циљу побољшања мере политике и оперативних мера у прилог поштовања, заштите и остваривања права детета у дигиталном окружењу, укључујући удруживање и размену успешних образовних и едукативних алата.

121. Чланице треба да сарађују са циљем подстицања стандардизације класификовања садржаја и саветодавних старосних ознака међу земљама и групама главних заинтересованих страна у циљу утврђивања шта је за децу прикладно а шта не.

122. Чланице треба да убрзано делују да се постарају да њихове агенције реда и мира могу да се повежу на ИНТЕРПОЛ-ову базу података која се односи на материјал који приказује сексуално злостављање детета.

123. Уочавајући да Интернет корпорација за додељена имена и бројеве (ICANN) има ширу улогу у управљању интернетом, чланице треба активно да се у њу активно укључе да би ургирале да се ефективно примењују мере политике које ће унапређивати и одржавати права детета, посебно старањем да се утврди идентитет веб адреса које очигледно јавно оглашвају и промовишу материјал који приказује сексуално злостављање детета или друга кривична дела против деце, и оне уклоне, или да им се не дозволи да се региструју.

124. У циљу лакше примене ових смерница, државе чланице треба да унапреде сарадњу са релевантним међувладиним телима, транснационалним мрежама и међународним организацијама.

[[1]](https://search.coe.int/cm/Pages/result_details.aspx?ObjectId=09000016808b79f7#_ftnref1) Конвенција Уједињених нација о правима детета, члан 2, став 1.

[[2]](https://search.coe.int/cm/Pages/result_details.aspx?ObjectId=09000016808b79f7#_ftnref2) “Хешеви” су јединствени дигитални отисци додељени дигиталним датотекама, укључујући и оне које представљају материјал у којем се приказује сексуално злостављање деце. Хешеви или контролни збирови омогућавају брзу анализу велике количине података, без потребе да се прегледа свака потенцијална слика сексуалног злостављања деце посебно. Хешеви нису сами по себи слике и из њих се повратном техником не могу добити слике сексуалног злостављања деце.

[[3]](https://search.coe.int/cm/Pages/result_details.aspx?ObjectId=09000016808b79f7#_ftnref3) Препорука [CM/Rec(2009)10](https://search.coe.int/cm/Pages/result_details.aspx?Reference=CM/Rec(2009)10) Комитета министара државама чланицама о обједињеним домаћим стратегијама за заштиту деце од насиља, Додатак 1.

1. Европска асоцијација пружалаца услуге интернета. [↑](#footnote-ref-1)
2. Европска асоцијација субјеката индустрије интерактивног софтвера [↑](#footnote-ref-2)
3. подразумеване.-прим. прев. [↑](#footnote-ref-3)
4. профилисање- прим.прев [↑](#footnote-ref-4)
5. Anonymity - анонимизација [↑](#footnote-ref-5)
6. Pseudonymity – псеудонимију https://www.paragraf.rs/dnevne-vesti/050117/050117-vest2.html [↑](#footnote-ref-6)
7. Дечји омбудсман – прим.прев. [↑](#footnote-ref-7)
8. Тзв. „криминализација“ деце.- прим.прев. [↑](#footnote-ref-8)
9. ревиктимизација – прим.прев. [↑](#footnote-ref-9)
10. конективност – прим.прев. [↑](#footnote-ref-10)
11. скрининг – прим.прев. [↑](#footnote-ref-11)